อุซะนาแห่งพะสิม

อุซะนาแห่งพะสิม (, ; สิ้นพระชนม์ ค.ศ. 1287) เป็นพระราชโอรสองค์โตในพระเจ้านรสีหบดี กษัตริย์องค์สุดท้ายแห่งจักรวรรดิพุกาม และพระมหาอุปราชาแห่งพุกาม อุซะนาเป็นพระราชโอรสของราชินี Saw Nan และเป็นพระราชนัดดาของ Shin Saw ได้รับที่ดินศักดินาที่พะสิมPe, Luce 1960: 179 อุซะนาเป็นพระราชโอรสองค์หนึ่งจากบรรดาพระราชโอรสของพระเจ้านรสีหบดีที่ปกครองบริเวณตอนใต้ของอาณาจักร อุซะนาทรงปกครองดินดอนสามเหลี่ยมปากแม่น้ำอิรวดีจากพะสิม ส่วนสีหตูและกะยอฉะวาปกครองแปรและทะละ (ปัจจุบันคือ ตูนเต้) ตามลำดับ

ใน ค.ศ. 1285 พระเจ้านรสีหบดีทรงหนีจากพุกามไปพม่าตอนล่างด้วยความตื่นตระหนกเมื่อฝ่ายมองโกลเข้ารุกราน ใน ค.ศ. 1287 สีหตู อุปราชแห่งแปร จับกุมพระราชบิดาและบังคับให้ดื่มยาพิษ หากปฏิเสธก็ต้องถึงแก่ความตายด้วยดาบ และด้วยคำอธิษฐานจากพระโอษฐ์ของพระองค์ว่าชาติหน้า "อย่าให้มีเด็กชายเกิดมาอีกเลย" กษัตริย์ก็กลืนยาพิษและสวรรคตHtin Aung 1967: 65–71

เมื่อสังหารกษัตริย์แล้ว สีหตูพยายามสังหารพระเชษฐา/อนุชาคู่แข่งสองพระองค์ คือ อุซะนาและกะยอฉะวา เนื่องจากทั้งสองมีศักยภาพในการอ้างสิทธิ์ในราชบัลลังก์ด้วย สีหตูเสด็จไปที่พะสิมก่อน เข้าไปในห้องบรรทมของอุซะนา และฟันอุซะนาซึ่งนอนป่วยอยู่ในห้องบรรทมจนแหลกเป็นชิ้น ๆ จากนั้นจึงล่องเรือไปยังทะละเพื่อสังหารกะยอฉะวา ที่ท่าเรือทะละ ขณะที่สีหตูพยายามยิงทหารยามคนหนึ่งด้วยหน้าไม้ พระองค์กลับยิงธนูใส่ตนเองสิ้นพระชนม์โดยไม่ได้ตั้งใจ

อ้างอิง

บรรณานุกรม




Category:ราชวงศ์พุกาม
หมวดหมู่:พระมหาอุปราชาพม่า